‘શિવાય’ના સ્ટોરી દાતા, પ્રોડ્યુસર, ડિરેક્ટર ખુદ અજય દેવગન પોતે જ છે. તેણે કંઈક બહુ ખર્ચો કરીને અને વાસ્કો ડ ગામાની જેમ અડધી દુનિયા ખૂંદીને બલ્ગેરિયાનાં ઠંડાગાર લોકેશન્સ શોધી કાઢ્યાં છે. ઍર-કન્ડિશનર વગરના થિયેટરમાં જોઈએ તો પણ ધાબળો ઓઢવાની ઇચ્છા થઈ આવે એવા જબરદસ્ત બર્ફીલા પહાડો પર તેણે શૂટિંગ કર્યું છે. એ પહાડો પર અને દર થોડી વારે આવતી દિલધડક ચેઝ સીક્વન્સિસ વખતે સિનેમૅટોગ્રાફર અસીમ બજાજના કૅમેરા જે રીતે ફરે છે એ આ ફિલ્મનું સૌથી સ્ટ્રૉન્ગ પાસું છે. ઍક્ચ્યુઅલી, લોકેશન્સ, કૅમેરાવર્ક અને કંઈક અંશે મ્યુઝિક આ ફિલ્મનાં ઓન્લી સ્ટ્રૉન્ગ પાસાં છે. એ સિવાયની આખી ફિલ્મ કોઈ વિશાળ સવર્‍નાશથી કમ નથી.